מכשפות ושדים... כשהם מזדקנים יחד הם הופכים גרוטסקיים. משהו הועם בעיניו. משהו התחדד בעיניה. לו לישון ולה להסתנוור. משהו גרם לכל צלחות הפורצלן שהם עמלו להערים לפירמידה יפה במרכז הבית, לעוף כמו ביד בלתי נראית אחת אחת ולהתנפץ על הקירות. בין השברים הם נשארו שבורים. הוא ישן והשמש נכנסת לעיניה. הוא מורח צבעים והיא נעקצת ממחטים. ניסיונותיהם לחדש קשרים ישנים נתקלו באדישות קרה, והם נשארו לבד, זו עם צילו של זה. אריה ולביאה שהזדקנו וגורשו מהעדר.